Але Госпад зьлітаваўся над чалавекам, бо не хацеў, каб Яго падабенства заўсёды несла пашкоджаны вобраз, таму адразу ж спытаў чалавека: “Дзе ты?” (Быц 3, 9). Гэтае Божае пытаньне гучала на працягу ўсёй гісторыі. Але чалавек не адказваў на яго. Таму Госпад падбаў пра чалавека пры дапамозе цудоўнага плану збаўленьня: Ён сышоў з неба, з пасаду Сваёй славы, і пасяліўся ў Сваім вобразе. Прыняў выгляд слугі (гл. Флп 2, 7), каб аднавіць сваё падабенства ў першаснай цэласьці.